**DĖL ŠILALĖS RAJONO SAVIVALDYBĖS SMULKIOJO IR VIDUTINIO VERSLO PLĖTROS PROGRAMOS FINANSINĖS PARAMOS TEIKIMO SUTARČIŲ FORMŲ PATVIRTINIMO**

2021 m. gruodžio 16 d. Nr. DĮV-1277

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Šilalės rajono savivaldybės smulkiojo ir vidutinio verslo plėtros programos aprašo, patvirtinto Šilalės rajono savivaldybės tarybos 2021 m. gruodžio 10 d. sprendimu Nr. T1-272 „Dėl Šilalės rajono savivaldybės smulkiojo ir vidutinio verslo plėtros programos aprašo, Šilalės rajono savivaldybės Smulkiojo ir vidutinio verslo plėtros programos vertinimo komisijos sudarymo ir jos nuostatų patvirtinimo“, 26 punktu ir atsižvelgdamas į Šilalės rajono savivaldybės smulkiojo ir vidutinio verslo plėtros programos vertinimo komisijos 2021 m. gruodžio 13 d. protokolą Nr. T19-88:

1. T v i r t i n u pridedamas:

1.1. Finansinės paramos darbo vietai steigti sutarties formą;

1.2. Finansinės paramos teikimo sutarties formą.

2. P r i p a ž į s t u netekusiu galios Šilalės rajono savivaldybės administracijos direktoriaus 2020 m. liepos 23 d. įsakymą Nr. DĮV-688 „Dėl Šilalės rajono savivaldybės smulkiojo ir vidutinio verslo plėtros programos finansinės paramos teikimo sutarčių formų tvirtinimo“.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Gedeminas Sungaila